Анапхгаратә партиа «Ақырҭуа гәахәтәы — Адемократиатә Қырҭтәыла» ахантәаҩы Иракли Кобахиӡе Америка ивизит иалагеит.
«Ақырҭуа гәахәтәы» апрессмаҵзура адыррақәа рыла, иахьа, аҭыҧанти аамҭала асааҭ 15:00 рзы, ақырҭуа делегациа алахәылацәа асенатор Джеимс Риш иҧылоит.
Апартиа ахантәаҩы идагьы, аиҧылара рхы аладырхәоит апартиа жәларбжьаратәи амаӡаныҟәгаҩ Кахабер Кучавеи, апартиа апарламенттә фракциа ахантәаҩы ихаҭыҧуаҩ Иракли Чиковании, Америка иҟоу Қырҭтәыла ацҳаражәҳәаҩ Давиҭ Бақраӡе.
Анапхгратә партиа аделегациа Америка рвизит нагӡахоит мшаҧы 16-нӡа. Ақырҭуа делегациа алахәылацәа америкатә конгрессменцәеи асенаторцәеи, Аҳәынҭқарратә департаменти Аҩны шкәакәеи рхаҭарнакцәеи, америкатә аналитикатә центр Think Tank анапхгаҩцәеи ирҧылоит.